Το απόγευμα της Τρίτης Κούρδοι συγκεντρώθηκαν αρχικά στην πλατεία Συντάγματος και κατευθύνθηκαν προς την τουρκική πρεσβεία, ωστόσο δεν κατάφεραν να φτάσουν, καθώς εκεί ήταν παρατεταγμένες κλούβες των ΜΑΤ.

Φωνάζοντας συνθήματα κατά του τούρκου Προέδρου Ρετζέπ Ταγίπ Ερντογάν διαμαρτυρήθηκαν «ενάντια στη βάρβαρη αυτή επίθεση του τουρκικού κράτους» που μπορεί να οδηγήσει σε ένα «νέο πόλεμο και μία ακόμη ανθρωπιστική κρίση στην περιοχή», όπως ανέφεραν.

«Ο μαχόμενος κουρδικος λαός έχει την αλληλεγγύη σύσσωμου του ελληνικού λαού. Το σκληρό πολιτικό κατεστημένο της Τουρκίας επιβεβαιώνει για άλλη μια φορά τον προκλητικό επεκτατισμό του και αποδεικνύει ότι συνιστά τον μεγαλύτερο κίνδυνο για την ειρήνη και για θετικές εξελίξεις στην περιοχή», επισήμανε ο γραμματέας του Π. Σ της Λαϊκής Ενότητας, Παναγιώτης Λαφαζάνης.

«Η ψυχή του Κομπάνι οδηγός για το Αφρίν» ένα από τα συνθήματα που φώναξαν Κούρδοι στην συγκέντρωση.